**OPĆINA OMIŠALJ**, Prikešte 13, 51513 Omišalj, OIB: 72908368249, zastupana po Općinskoj načelnici Mireli Ahmetović, kao davatelj finacijskih sredstava (u daljnjem tekstu: Davatelj), s jedne strane

i

**\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_, zastupana po \_\_\_\_\_\_\_\_\_\_\_ kao korisnik financijskih sredstava (u daljnjem tekstu: Korisnik), s druge strane,

u daljnjem tekstu: Ugovorne strane,

sklopili su:

**UGOVOR BR. \_\_\_/24**

**o financiranju programa/projekata od interesa za opće dobro**

**Članak 1.**

Ovim ugovorom uređuju se međusobni odnosi Davatelja i Korisnika vezani uz korištenje proračunskih sredstava Općine Omišalj za zadovoljavanje javnih potreba od interesa za opće dobro.

**Članak 2.**

 Na temelju provedenog Javnog poziva za financiranje programa i projekata od interesa za opće dobro za 2024. godinu (KLASA: 402-01/23-01/27, URBROJ: 2170-30-24-2) te Odluke o financiranju javnih potreba u Općini Omišalj u 2024. godini („Službene novine Primorsko-goranske županije" broj \_\_\_\_), Davatelj će sufinancirati program/projekt *\_\_\_\_\_\_\_\_\_\_\_\_\_\_\_\_\_\_\_\_\_* s iznosom od \_\_\_\_\_\_\_\_\_\_ eura osiguranih u Proračunu za 2024. godinu, proračunska pozicija \_\_\_\_, Aktivnost \_\_\_\_\_\_\_\_\_\_\_\_, Program \_\_\_\_\_\_\_\_\_\_\_\_\_\_.

Sredstva će se doznačiti na transakcijski račun Korisnika IBAN: \_\_\_\_\_\_\_\_\_\_\_\_\_\_\_ prema dinamici programa/projekta u skladu s raspoloživim sredstvima u Proračunu Općine Omišalj, a sukladno Uputama za povlačenje sredstava u 2024. godini (KLASA: \_\_\_\_\_\_\_\_\_\_, URBROJ: ) koje su dostupne na mrežnoj stranici Davatelja: www.omisalj.hr.

Zahtjeve za isplatom sredstava Davatelj će zaprimati zaključno s 16.12.2024. (do tog datuma zahtjevi moraju biti dostavljeni) u Upravni odjel isključivo u digitalnom obliku (pdf) putem maila irena.veljacic@omisalj.hr, s potpisom ovlaštene osobe i pečatom.

Sredstva iz stavka 1. ovog Ugovora isplatiti će se, u pravilu, do najviše \_\_\_\_\_ obroka.

**Članak 3.**

Korisnik provodi program/projekt na vlastitu odgovornost i u skladu s opisom i financijskim proračunom programa/projekta i u njima sadržanih ciljeva.

Korisnik provodi program/projekt s dužnom pažnjom, učinkovito i transparentno sukladno najboljim praksama na danom području i u skladu s ovim ugovorom.

Korisnik financiranja i Davatelj financijskih sredstava jedine su strane ugovora.

**Članak 4.**

Odobrena sredstva financijske potpore iz članka 2. ovog Ugovora Korisnik je dužan utrošiti isključivo za realizaciju programa/projekta utvrđenog Ugovorom.

Svako odstupanje od Ugovora bez odobrenja Davatelja smatrat će se nenamjenskim trošenjem sredstava.

Davatelj neće doznačiti sredstva za izdatke koji nisu vezani uz realizaciju programa/projekta iz članka 2. ovog Ugovora ili nisu kao izdaci opisani u prijavi programa/projekta.

**Članak 5.**

Radi kontrole namjenskog korištenja sredstava, Korisnik se obvezuje:

* da će po završetku programa/projekta Davatelju dostaviti, a ukoliko to nisu uz posljednji zahtjev za isplatu sredstava, opisni i financijski izvještaj o provedbi programa/projekta na za to definiranim obrascima,
* dostaviti PROR-POT izvještaj do 29. veljače 2025. godine na propisanom obrascu,
* uz opisni izvještaj dostaviti popratne materijale kao što su isječci iz novina, video zapisi, fotografije i dr.

U financijskom izvještaju navode se cjelokupni troškovi programa/projekta neovisno o tome iz kojeg su izvora financirani te udio troškova financiranih sredstvima Davatelja u ukupnim troškovima.

Davatelj može od Korisnika zahtijevati dodatne podatke o provođenju programa/projekta u bilo koje doba.

**Članak 6.**

 Korisnik koji podnese zahtjev za isplatom sredstava iznad 1.327,00 eura obvezuje se dostaviti izvješće o izvršenom programu/projektu s dokazima o namjenskom trošenju sredstava kao što su izvodi, slike, novinski članci i slično (ukoliko je u zahtjevu priložena ponuda ili predračun, u izvještaju obavezno treba priložiti račun).

Ukoliko su Korisniku po ovom Ugovoru odobrena sredstva iznad 2.650,00 eura, potrebno je za svaki zahtjev dostaviti dokumentaciju iz prethodnog stavka bez obzira na iznos u zahtjevu.

Dokumentaciju iz stavka 1. i 2. ovog članka potrebno je dostaviti u roku od 10 dana od uplate sredstava ili najkasnije do sljedećeg zahtjeva.

**Članak 7.**

Ukoliko Korisnik iz bilo kojeg razloga ne može ostvariti program/projekt za koji je podnio zahtjev dužan je o tome, uz pisano obrazloženje, pravovremeno izvijestiti Davatelja.

**Članak 8.**

Korisnik se obvezuje pravodobno pisano obavijestiti Davatelja o potrebi za izmjenama Ugovora.

Izmjene Ugovora zahtijevaju izradu Dodatka ugovorui njegovo potpisivanje od strane Davatelja i Korisnika.

**Članak 9.**

Davatelj će od Korisnika u pisanom obliku zatražiti povrat sredstava za provedbu odobrene potpore u slučaju kada utvrdi da Korisnik:

1. nije realizirao program/projekt utvrđen proračunom i ugovorom,
2. sredstva nije koristio namjenski,
3. iz neopravdanih razloga nije podnio izvješće u propisanom roku.

**Članak 10.**

Korisnik će Davatelju, najkasnije u roku od 30 dana od primitka zahtjeva, sukladno uputama vratiti sve iznose uplaćene preko utvrđenog konačnog iznosa kao i sva neutrošena sredstva te nenamjenski utrošena sredstva.

Ukoliko Korisnik ne vrati sredstva u roku koji je utvrdio Davatelj, Davatelj će zaračunati zateznu kamatu.

**Članak 11.**

U slučaju kada Korisnik ne vrati sredstva Davatelju, Korisniku će se uskratiti pravo na financijsku potporu programa/projekta u sljedeće dvije godine.

**Članak 12.**

Ako se ukupni prihodi Proračuna Općine Omišalj za 2024. godinu ostvare ispod planiranih, Ugovorne su strane suglasne da se sredstva namijenjena sufinanciranju programa Korisnika razmjerno umanje.

Ugovorne strane suglasno utvrđuju da, u slučaju nastupa navedenih okolnosti, neće sklapati dodatak ovom ugovoru, već će Davatelj o istome Korisnika obavijestiti pisanim putem.

**Članak 13.**

Davatelj zadržava pravo kontinuiranog praćenja i vrednovanja izvršenja programa/projekta Korisnika iz članka 2. ovog Ugovora te preispitivanje financija i troškova u bilo koje vrijeme trajanja financiranja te u razdoblju od 3 godine nakon završetka programa/projekta.

 Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika te je o namjeri izvršenja neposredne kontrole dužan prethodno obavijestiti Korisnika.

**Članak 14.**

Korisnik se obvezuje na svim tiskanim, video i drugim materijalima vezanim uz program/projekt istaknuti logotip i naziv Davatelja kao institucije koja financira program/projekt koji je predmet Ugovora.

Korisnik je suglasan da davatelj koristi i objavljuje dostavljene mu fotografije, video i audio zapise iz stavka 1. ovog članka.

Korisnik mora poduzeti sve potrebne mjere da objavi činjenicu da je Davatelj financirao ili sufinancirao program/projekt, osim ako Davatelj ne odluči drukčije.

 Korisnik će navesti program/projekt i financijski doprinos Davatelja u svim informacijama za krajnje korisnike programa/projekta te u svojim privremenim i godišnjim izvještajima i svim kontaktima s medijima osim ako je Ugovorom između davatelja financijskih sredstava i korisnika financiranja određeno drugačije.

Korisnik ovlašćuje Davatelja da objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa/projekta sukladno Ugovoru.

Davatelj može na zahtjev Korisnika odustati od objavljivanja ovih informacija ako bi to ugrozilo Korisnika ili nanijelo štetu njegovim interesima.

**Članak 15.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa/projekta.

**Članak 16.**

Korisnik ne smije sudjelovati u izbornoj ili drugoj promidžbi političke stranke, koalicije ili kandidata, davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja Ugovora.

**Članak 17.**

Davatelj može raskinuti ugovor bez pisane obavijesti i bez plaćanja bilo kakve nadoknade u slučajevima propisanim iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine“ br. 26/15 i 37/21).

U slučaju raskida Ugovora Korisniku se priznaje pravo na isplatu sredstava samo za dio programa/projekta koji je proveden, isključujući troškove vezane uz tekuće obveze koje bi se izvršile poslije raskida.

**Članak 18.**

Ovaj ugovor sklapa se na određeno vrijeme do 31. prosinca 2024. godine.

**Članak 19.**

Eventualne sporove iz ovog Ugovora rješavat će stvarno nadležni sud u Rijeci.

**Članak 20.**

Ovaj Ugovor je sastavljen u tri (3) istovjetna primjerka, od kojih Davatelj zadržava dva (2) primjerka, a Korisnik jedan (1).

**Članak 21.**

U znak prihvata prava i obveza iz ovog Ugovora, ugovorne strane isti vlastoručno potpisuju.

|  |  |  |
| --- | --- | --- |
| Davatelj\_\_\_\_\_\_\_\_\_\_\_\_\_\_\_\_\_\_\_\_\_\_\_\_Mirela Ahmetović |  | Korisnik**\_\_\_\_\_\_\_\_\_\_\_\_\_\_\_\_\_\_\_\_\_\_\_** |

KLASA: 402-01/23-01/27

URBROJ: 2170-30-24-\_\_\_

U Omišlju, \_\_\_\_\_\_\_\_\_\_\_\_ 2024.